*Projekts*

1. pielikums

Ministru kabineta

20\_\_. gada \_\_. \_\_\_\_

noteikumiem Nr. \_\_

**Lēmuma par adreses piešķiršanu, maiņu, likvidēšanu vai esošās adreses saglabāšanu viensētai, ēkai, apbūvei paredzētai zemes vienībai un telpu grupai saturs**

|  |  |  |  |  |  |  |  |
| --- | --- | --- | --- | --- | --- | --- | --- |
| Veiktā darbība (adreses piešķiršana, maiņa, likvidēšana vai esošās adreses saglabāšana) | Adresācijas objekts (apbūvei paredzēta zemes vienība, viensēta, ēka, telpu grupa) | Adresācijas objekta un ar to funkcionāli saistīto objektu kadastra apzīmējums, ja tāds ir | Adresācijas objekta esošā adrese, ja tāda ir | Esošā adresācijas objekta kods adrešu klasifikatorā, ja tāds ir | Adresācijas objekta jaunā adrese | Adresācijas objekta un ar to funkcionāli saistīto objektu jaunais kadastra apzīmējums, ja tāds ir | Priekšpilsētas nosaukums, ja tāds ir, un cita informācija |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |

**Tabulas aizpildīšanas paskaidrojums:**

**1. aile** – norāda vienu no šādām darbībām:

piešķiršana – norāda, ja piešķir jaunu adresi, kas līdz šim nav reģistrēta adrešu reģistrā, vai Kadastra informācijas sistēmā jau reģistrētam objektam piešķir jaunu adresi. Norādot darbību "piešķiršana", adresācijas objektam piešķir jaunu adresācijas objekta kodu, izņemot, ja adrešu reģistrā jau reģistrētu adresi piešķir kādam objektam, kuram līdz šim adrese nebija piešķirta;

maiņa – norāda, ja maina adresācijas objekta adreses pierakstu. Norādot darbību "maiņa", adresācijas objektam saglabā adresācijas objekta kodu;

likvidēšana – norāda, ja adresācijas objekts vairs nepastāv vai, ja adresi likvidē konkrētam kadastra objektam Kadastra informācijas sistēmā, piemēram, tikai vienai no ēkām uz zemes vienības;

esošās adreses saglabāšana – norāda, apvienojot adresācijas objektus, piemēram, apvienojot divus dzīvokļus, vai, ja Kadastra informācijas sistēmā adrese bija piesaistīta vairākiem objektiem un vienam no objektiem saglabā esošo adresi, bet pārējiem piešķir jaunu, piemēram, vienai no dzīvojamajām ēkām saglabā esošo adresi, bet otrai piešķir jaunu.

**2. aile** – norāda adresācijas objektu (apbūvei paredzēta zemes vienība, viensēta, ēka (norāda ēkas nosaukumu – veikals, dzīvojamā māja, administratīvā ēka u.c.), telpu grupa (norāda telpu grupas nosaukumu – dzīvoklis, birojs u.c.), kuram adresi piešķir, maina, likvidē vai saglabā.

**3. aile** – norāda adresācijas objekta un ar to funkcionāli saistīto objektu kadastra apzīmējumus. Piešķirot jaunu adresi, norāda visu objektu kadastra apzīmējumus, kuriem adresi piešķir. Mainot adresi, norāda visu objektu kadastra apzīmējumus, kuriem Kadastra informācijas sistēmā šī adrese ir piesaistīta. Likvidējot adresi, norāda visu objektu kadastra apzīmējumus, kuriem adresi likvidē.

**4. aile** – mainot vai likvidējot adresi, norāda adresācijas objekta adrešu reģistrā esošo adresi. Adreses pierakstu veido atbilstoši šo noteikumu IV nodaļā noteiktajam.

**5. aile** – norāda adrešu reģistrā esošā adresācijas objekta kodu adrešu klasifikatorā, ja tāds ir, piemēram, mainot adresi.

**6. aile** – norāda adresācijas objekta jauno adresi. Adreses pierakstu veido atbilstoši šo noteikumu IV nodaļā noteiktajam.

**7. aile** – norāda adresācijas objekta un ar to funkcionāli saistīto objektu jauno kadastra apzīmējumu, ja tāds ir. Piemēram, apvienojot adresācijas objektus, norāda jaunizveidotās telpu grupas kadastra apzīmējumu.

**8.** **aile** – norāda citu informāciju, piemēram, Rīgas pilsētā obligāti norāda priekšpilsētas nosaukumu.

Tieslietu ministrs Jānis Bordāns

Iesniedzējs:

tieslietu ministrs Jānis Bordāns